# Treball

El treball és l'activitat conscient dels éssers humans orientada per a satisfer les seves necessitats transformant la natura que els envolta, que generalment implica, encara que no sempre, una contrapartida econòmica o en espècie.

## Citacions

* Treballar amb fam no és gens bo.
       — Hipòcrates
* Més s'estima allò que amb més treball es guanya.
       — Aristòtil
* L'ociositat esmussa el cos; el treball l'envigoreix.
    (en llatí) Ignavia corpus hebetat, labor firmat.
       — Aule Corneli Cels
* El treball fa 'ls companys.
       Pensaments den Goethe. — Johann Wolfgang von Goethe
* La por a l'avorriment és l'única excusa de treball.
    (en francès) La peur de l’ennui est la seule excuse du travail.
       — Jules Renard
* El treball és la gran llei i font de la vida.
       — Émile Zola
* L'heroi principal dels nostres llibres hauria de ser el treball.
       — Maksim Gorki
* El treball us fa lliures.
    (en alemany) Arbeit macht frei.
          Lema conegut per haver estat situat a les portes d'entrada a diversos camps de concentració nazis.
* Tota persona té dret al treball, a la lliure elecció de la seva ocupació, a condicions equitatives i satisfactòries de treball, i a la protecció contra l'atur.
       Declaració Universal dels Drets Humans, Art. 23.
* És català tot aquell qui viu i treballa a Catalunya, i qui en vol ser.
       — Jordi Pujol

## Dites populars

* Allà on hi ha treballs, Déu hi és.
* Del treball surt el profit.
* Després del treball, ve el descans.
* El treball és virtut, però a mi em put.
* Els treballs, a ningú engreixen (o no engreixen ningú).
* Molt treball i poc cabal.
* Pertot hi ha treballs.
* Qui té el treball, que tingui el profit.
* Uns se prenen el treball, i altres en treuen el profit.
* Tot vol el seu treball.
* Treballs amb pa són bons de passar.
    (var.) Treballs amb pa fan de bon passar.

## Endevinalles

* Els obrers sense feina en volen en singular; amb feina i sense feina, mai no en volen en plural.

## Referències

* 1 2 3 4 Arróniz Hidalgo, José-Guillermo. Diccionari de citacions i frases de renom. Barcelona: Claret, DL 1997. ISBN 8482971379.
* ↑ Peris i Juan, Antoni. Diccionari de locucions i frases llatines. Barcelona: Enciclopèdia Catalana, 2001. ISBN 8441208786.
* ↑ Goethe, Johann Wolfgang von; Maragall, Joan (trad.). Pensaments den Goethe. Barcelona: Biblioteca Popular de L'Avenç, 1910.
* ↑ «Citations». Evene. Paris: Evene, cop. 1999. Arxivat de l'original el 1367655084. [Consulta: 30 març 2013].
* ↑ «Auschwitz sign found in three pieces». The Telegraph, 21-12-2009. [Consulta: 18 desembre 2018].
* ↑ Nacions Unides. «Declaració Universal dels Drets Humans». OHCHR, 1998. [Consulta: 21 gener 2013].
* ↑ «La cohesió i la convivència segons Jordi Pujol». Barcelona: Centre d'Estudis Jordi Pujol. Arxivat de l'original el 1366908844. [Consulta: 5 març 2012].
* 1 2 3 4 5 6 7 8 9 10 11 12 Alcover, Antoni M.; Moll, Francesc de B. Diccionari català-valencià-balear. Barcelona: IEC, 2002.
* ↑ Castellví, 1956.

## Bibliografia

* Castellví, Joan. Cinc-centes endevinalles / recollides, traduïdes, originals i versificades per Joan Castellví Cerdà (en català). 3a edició. Barcelona: Eler, 1956.